Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: A Természettudomány tantárgy kerettanterve a közoktatásról szóló 1993. évi LXXIX. törvényben (a továbbiakban: közoktatási törvény) meghatározott tartalommal és az
Paragraph Index: 1329

1. A természettudományos mĦveltség közvetítése A természettudományok a világ megismerésére kialakult társadalmi konstrukciók. A természettudományok által a mai napig felhalmozott és egyre növekvĘ tudás az emberiség életének és túlélésének egyik legfontosabb eszköze. Az ismeretek összessége és a megismerési eszközök együtt alkotják a tudomány felépítményét. A nem szakemberek számára az alapvetĘ ismereteken túl ez utóbbiak, tehát a tudományos megismerés, gondolkodás módszerei jelenthetik azt az értéket, amit magukkal vihetnek az iskolapadból. A tényeken alapuló, a bizonyítás és a cáfolat lehetĘségét magában foglaló gondolkodásmód nélkülözhetetlen a világban való eligazodáshoz. A megtanult ismeretekre pedig a munka világában és a mindennapi élet egyre több technikai eszközzel felszerelt, ugyanakkor környezeti és egészségi problémákkal küzdĘ világában van szükség. Az ismeretek azonban gyorsuló ütemben bĘvülnek, változnak, és a lépéstartás csak megfelelĘ tanulási képességek és a tudományos gondolkodásmód birtokában lehetséges. A természettudományos mĦveltség fogalma éppen ezt a kettĘséget tartalmazza, egyrészt a tudományos ismeretek, másrészt a mindennapi életben is alkalmazható tudományos gondolkodásmód elsajátítását jelenti. Ennek megfelelĘen a természettudományos mĦveltség nem határozható meg tartalmi követelmények listájával. Sokkal inkább jelenti az ismeretek rugalmasan változó halmazán túl az egyén képességét új tudományos ismeretek megszerzésére, alkalmazására és értékelésére. A jelenségek megfigyelésére és értelmezésére a mindennapi életben is szükségünk van, így a természettudományos mĦveltség gyakorlatban állandóan hasznosul. Ennek elemei a következĘk lehetnek: megfigyelés, osztályozás, mérés, adatkezelés, kommunikáció, következtetés, változók vizsgálata, modellek és elméletek kidolgozása, elĘfeltevések és elĘrejelzések megfogalmazása, ellenĘrzés. A közvetítendĘ ismeretek alapvetĘ elemei az általános fogalmak és elvek (a világ anyagi egysége, az anyag szerkezete, evolúció, megmaradási elvek stb.), amelyek a természettudományos nevelés probléma alapú módszerét alkalmazva elkerülhetetlenül felbukkannak. A kerettanterv hangsúlyt helyez arra, hogy – miközben a diákok érdeklĘdését ráirányítjuk az adott problémákra – figyelembe kell venni a sajátos látásmódjukat és kultúrájukat, amelyben más hangsúlyok vannak, mint a felnĘttek világában. A tanár szerepének egyik legfontosabb eleme, hogy a mindennapi élet számos területe által kínált lehetĘségekre támaszkodva, az életkori, nemi és egyéni különbségeket figyelembe véve felkeltse az érdeklĘdést és segítse a fogalmak kibontását.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes